পিটার বার্জ
পিটার জন পার্নেল বার্জ (; জন্ম: ১৭ মে, ১৯৩২ - মৃত্যু: ৫ অক্টোবর, ২০০১) কুইন্সল্যান্ডের ব্রিসবেনের ক্যাঙ্গারু পয়েন্ট এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। ১৯৫৫ থেকে ১৯৬৬ সময়কালে অস্ট্রেলিয়া ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ডের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শীতা দেখিয়েছেন পিটার বার্জ।
পিটার বার্জ
ওভালের পঞ্চম টেস্টে নিজস্ব প্রথম শতরানের সন্ধান পান তিনি। ১৮১ রানের মনোজ্ঞ ইনিংস খেলাকালে জিম লেকার ও টনি লকের বলগুলোকে ক্রমাগত সুইপের সাহায্যে মোকাবেলা করে এ রান তুলেন। সমগ্র সিরিজে ৪৭.৪২ গড়ে ৩৩২ রান তুলেন পিটার বার্জ। শেষ দুইটি প্রথম-শ্রেণীর খেলায় দুইটি অর্ধ-শতক তুলে এ সফর শেষ করেন তিনি।